b'\n_START_ARTICLE_\nCurious (di\xc5\xa1ava)\n_START_SECTION_\nInformacije\n_START_PARAGRAPH_\nDi\xc5\xa1ava Curious je iz\xc5\xa1la septembra 2004 in se je po svetu prodajala zelo dobro. Bila je najbolje prodajana \xc5\xbeenska di\xc5\xa1ava leta 2004 in leta 2005 je prejela naziv\xc2\xa0\xc2\xbbnajbolj\xc5\xa1e \xc5\xbeenske di\xc5\xa1ave\xc2\xab\xc2\xa0s strani organizacije Fragrance Foundation._NEWLINE_Di\xc5\xa1ava ima raznih belih ro\xc5\xbe. Sestavljajo jo vonjave louisianske magnolije, zlate an\xc5\xbeujske hru\xc5\xa1ke, lotusa, tuberoze, jasmina, ro\xc5\xbenate ciklame, mo\xc5\xa1usa in sandalovine._NEWLINE_Elizabeth Arden je k di\xc5\xa1avi dodala vonj mo\xc5\xa1usa in louisianske magnolije. Britney Spears je dejala, da jo vonj magnolije spominja na njen dom._NEWLINE_Di\xc5\xa1ava je bila prikazana v videospotu za pesem Britney Spears,\xc2\xa0\xc2\xbbCircus\xc2\xab.\n_START_SECTION_\nOgla\xc5\xa1evanje\n_START_PARAGRAPH_\nTelevizijski oglas za di\xc5\xa1avo Curious,\xc2\xa0\xc2\xbbHotel Rooms\xc2\xab, je producirala agencija Goodby, Silverstein & Partners in re\xc5\xbeiral Dave Meyers iz produkcijskega podjetja @radical.media. Namesto, da bi reklamo posneli v hotelu, so zgradili sceno, podobno hotelu. Igralec Eric Winter je v reklami zaigral simpatijo Britney Spears._NEWLINE_Pri\xc4\x8dne se z Ericom Winterjem in Britney Spears, ki opazita drug drugega, ko ugotovita, da sta njuni hotelski sobi druga zraven druge. Nato oba nekaj \xc4\x8dasa razmi\xc5\xa1ljata drug o drugem in nazadnje se Britney Spears odpravi k njegovi sobi. Nato oba fantazirata drug o drugem. Reklama se kon\xc4\x8da z Britney Spears, ki pogleda v kamero.\n_START_SECTION_\n\xc2\xa0\xc2\xbbIn Control\xc2\xab\xc2\xa0\n_START_PARAGRAPH_\nKer je bila di\xc5\xa1ava\xc2\xa0\xc2\xbbCurious\xc2\xab\xc2\xa0tako uspe\xc5\xa1na povsod po svetu, so aprila 2006 izdali nadaljevanje, tokrat v omejeni izdaji. Di\xc5\xa1ava, naslovljena kot In Control, je iz\xc5\xa1la v Kanadi, Zdru\xc5\xbeenih dr\xc5\xbeavah Amerike, na Japonskem in v Evropi. Stekleni\xc4\x8dka je bila enaka kot pri parfumu Curious, samo da je bila \xc4\x8drna in ne modra. Di\xc5\xa1ava In Control je sestavljena iz vonja marelice, orhideje, creme bruleeja, fi\xc5\xbeola, sandalovine in mo\xc5\xa1usa. Di\xc5\xa1ava naj bi bila\xc2\xa0\xc2\xbboboje, sladka in seksi\xc2\xab \xc4\x8ceprav so di\xc5\xa1avo na za\xc4\x8detku izdali v omejeni izdaji in samo za kratek \xc4\x8das, je zaenkrat \xc5\xa1e vedno na voljo v trgovinah._NEWLINE_O imenu je Britney Spears dejala:\xc2\xa0\xc2\xbbKo postane\xc5\xa1 starej\xc5\xa1i, imena spremeni\xc5\xa1 tako, da so bolj primerni tvoji starosti. Je zahtevnej\xc5\xa1i, bolj \xc4\x8dustven, \xc4\x8drn in vse se vrti okoli tega, da imamo vse pod kontrolo. To je dobro in navdihujo\xc4\x8de ... dekleta to potrebujejo.\xc2\xab\n_START_SECTION_\n\xc2\xa0\xc2\xbbCurious Heart\xc2\xab\xc2\xa0\n_START_PARAGRAPH_\n\xc5\xa0katla, imenovana\xc2\xa0\xc2\xbbcurious \xe2\x99\xa5 heart BRITNEY SPEARS\xc2\xab, je \xc5\xa1e eno nadaljevanje di\xc5\xa1ave Curious. Stekleni\xc4\x8dka ima podobno ve\xc4\x8dplasten steklen obris, vendar je svetlo ro\xc5\xbenate barve. Poleg obro\xc4\x8da so dodali \xc5\xa1e alternativne simbole src. Narisali so si tudi tatuju podoben simbol srca s krili. Zraven so dodali tudi razpr\xc5\xa1ilo \xc5\xa1krlatne barve._NEWLINE_Di\xc5\xa1ava ima podoben vonj kot original, sestavljen iz hru\xc5\xa1ke, lotusa, magnolije, vanilije, tuberoze, jasmina, sandalovine, mo\xc5\xa1usa in raznih ro\xc5\xbe. Ta stekleni\xc4\x8dka je bila del izdaje za zbiralce, ki je v omejeni izdaji iz\xc5\xa1la v Zdru\xc5\xbeenih dr\xc5\xbeavah Amerike in je bila na voljo v glavnem samo preko spletne strani Elizabeth Arden.'